Italiyaning Turin shahrida ro‘y bergan portlashda to‘rt kishi jarohatlandi

Italiyaning Turin shahrida qo‘lbola bombaning harakatga keltirilishi oqibatida ro‘y bergan portlashda to‘rt kishi jarohatlandi. Bu haqda “RIA Novosti” xabar bermoqda.

Aytilishicha, bomba shaharning chekka tumanlaridan birida portlagan. U chiqindi qutisida yashirilgan edi.
Voqea joyidan o‘tib ketayotgan to‘rt kishi — ikki marokashlik va ikki italyan jarohatlandi. Ularning orasida 83 yoshli pensioner ham bor.
Bundan tashqari, portlash zarbi to‘rtta mashina hamda yaqin atrofdagi o‘ttizta uyga zarar yetkazdi.